Amptenaar misbruik glo departement se brandstofkaart | Maroela Media
'n Voormalige bedryfsbestuurder by die Oos-Kaapse departement van gesondheid in Queenstown het Vrydag vlugtig in die plaaslike landdroshof verskyn op 28 aanklagte van korrupsie nadat hy glo onverantwoordelik met die departement se brandstofkaart en op 'n bedrieglike wyse met reiseise omgegaan het.
Lwando Zenzile, woordvoerder van die Valke, het in 'n verklaring gesê Litho Raymond Kutase (48) word daarvan beskuldig dat hy gedurende April en Mei 2012 'n brandstofkaart wat deur die regering uitgereik is, gebruik het om brandstof vir sy privaat voertuie in te gooi en ander verwante goedere aan te koop.
"Hy het ook geëis vir amptelike reise met sy privaat voertuig, toe hy eintlik as passasier in 'n staatsvoertuig gereis het."
Volgens Zenzile het 'n ondersoek deur die Valke aan die lig gebring dat Kutase se beweerde bedrieglike optrede die staat meer as R10 000 uit die sak gejaag het.
Kutase is tans 'n bedryfsbestuurder by die Wes-Kaapse departement van gesondheid in Kaapstad.
Hy is op waarskuwing vrygelaat en sal na verwagting weer op 2 Oktober in die hof verskyn.
Departement van gesondheid Oos-Kaap Queenstown
Wonder waarheen hy bevorder gaan word?
:) geen nuus die.
.. hoe sê die Bybel? Sewe keer.
Stop brandstof kaarte. Wonder wat anders nog op kaarte deurgaan.
Waarskuwing regtig waar? Julle is siek man. Wanneer word NDZ en haar kinders vervolg en in oranje pakkies gesit huh? Die hele lot is korrup verby